8.8.2022
ET
Euroopa Liidu Teataja
L 206/43
— hiljemalt 31. detsembril 2002 võrku ühendatud tuuleturbiinidega toodetud elektrienergia; — uue tuuleturbiiniga toodetud elektrienergia, mille puhul kasutatakse tuuleturbiinide lammutamiseks väljastatud sertifikaate (täiendav hinnalisa); bioenergiast (biomass ja -gaas) toodetud elektrienergia; — päikesepaneelidega ning laine- ja hüdroenergiast toodetud elekter; — muude spetsiaalsete taastuvenergia käitiste toodetud elektrienergia (taastuvelektri edaspidise kasutamise laiendamise seisukohast tähtsatest taastuvatest energiaallikatest või selliste tehnoloogiate abil toodetud elektrienergia või muudest taastuvatest energiaallikatest toodetud elektrienergia); — detsentraliseeritud soojus- ja elektrijaamades ning põletusrajatistes toodetud elektrienergia; — teistes kaugküttega varustamiseks ette nähtud soojus- ja elektrijaamades toodetud elektrienergia; — hiljemalt 21. märtsil 2012 võrku ühendatud tööstuselektrijaamades toodetud elektrienergia; — abiteenused.
(4)
Tavapärastest ja taastuvatest energiaallikatest elektrienergia tootmine ja hulgimüük on direktiivi 2014/25/EL artikli 9 kohane elektrienergia tarnimisega seotud tegevus.
(5)
Kuna direktiivi 2014/25/EL artikli 34 lõike 3 esimese lõigu kohaselt saab eeldada vaba juurdepääsu turule, peab komisjon kooskõlas nimetatud direktiivi IV lisa punkti 1 alapunktiga a võtma taotluse kohta vastu rakendusotsuse 90 tööpäeva jooksul.
(6)
Vastavalt direktiivi 2014/25/EL IV lisa punkti 1 neljandale lõigule võib komisjon tähtaega pikendada erandi taotleja nõusolekul.
Arvestades, et amet esitas lisateavet 4. märtsil 2022, tuleb komisjonil teha selle taotluse kohta otsus 31. juuliks 2022.
2.
ÕIGUSRAAMISTIK
(7)
Direktiivi 2014/25/EL kohaldatakse selliste lepingute sõlmimise suhtes, mis on seotud elektrienergia tarnimisega sellistesse püsivõrkudesse, mille eesmärk on pakkuda avalikkusele elektrienergia tootmise, transpordi või jaotamisega seotud teenust, välja arvatud juhul, kui tegevuse suhtes kehtib direktiivi artikli 34 kohane erand.
(8)
Direktiivi 2014/25/EL artikli 34 kohaselt ei kohaldata seda direktiivi lepingute suhtes, mille eesmärk on võimaldada tegevust, mille suhtes kõnealust direktiivi kohaldatakse, kui liikmesriigis, kus seda tegevust teostatakse, on see tegevus otseselt avatud konkurentsile turgudel, millele juurdepääs ei ole piiratud.
Otsest avatust konkurentsile hinnatakse objektiivsete kriteeriumide alusel, võttes arvesse asjaomase sektori konkreetseid omadusi (3).
Kõnealust hindamist piiravad aga kohaldatavad lühikesed tähtajad ja asjaolu, et lähtuda tuleb komisjonile kättesaadavast teabest, mida ei saa täiendada aeganõudvamate meetoditega, sealhulgas eelkõige asjaomaste ettevõtjate avaliku küsitlemisega (4).
Kuigi tegevuse otsese konkurentsile avatuse üle tuleb otsustada ELi toimimise lepingu konkurent­ sialaste sätetega kooskõlas olevate kriteeriumide alusel, ei pea need kriteeriumid olema täpselt samad nagu ELi konkurentsiõiguse normides osutatud kriteeriumid (5).
(3) Direktiivi 2014/25/EL põhjendus 44.
(4) Samas.
(5) 27. aprilli 2016. aasta kohtuotsus T-463/14, Österreichische Post AG vs. komisjon, EU:T:2016:243, punkt 28 ja direktiivi 2014/25/EL põhjendus 44.